
I. Általános rendelkezések

1. A jelen szabályzat célja a Balatonudvari Község Önkormányzata (továbbiakban: Fenntartó) tulajdonában lévő kondicionáló terem rendeltetésszerű használatának, állagmegóvásának és biztonságos működtetésének biztosítása.  

2. A kondicionáló terem felszerelése, gépei és berendezési tárgyai az Önkormányzat kizárólagos tulajdonát képezik.  

3. A terem használata során a jelen szabályzatban foglaltak betartása minden látogató számára kötelező.  

II. A használat feltételei és a hozzáférés rendje

1. Állandó lakosok: Balatonudvari községben bejelentett állandó lakcímmel rendelkező, életvitelszerűen a településen tartózkodó személyek jogosultak egyéni kulcs igénylésére. A kulcs kiadásának feltétele a jelen szabályzat megismerése és aláírásával történő elfogadása. 
Kulcsot a Polgármesteri Hivatalban lehet igényelni ügyfélfogadási időben, érdeklődni az : igazgatas@balatonudvari.hu címen lehet. (1. számú függelék)

2. Használat hiánya miatti visszavonás: Amennyiben a kulccsal rendelkező lakos 90 napot meghaladó időtartamig a Jelenléti ív tanúsága szerint nem használja a termet, a Fenntartó jogosult a használati jogot felfüggeszteni és a kulcsot visszakérni.  

3. Egyéb látogatók: Azon személyek, akik nem rendelkeznek állandó helyi lakcímmel, a termet kizárólag a közművelődési munkatárs jelenlétében, a hivatalos nyitvatartási időben használhatják.  

4. Rendezvények alatti korlátozás: Önkormányzati rendezvények ideje alatt a kondicionáló terem használata szünetel. Ezen időszakban a kulccsal rendelkező lakosok sem tartózkodhatnak a helyiségben.  

III. Adminisztráció és Jelenléti ív

1. A kondicionáló teremben elhelyezett Jelenléti ív vezetése minden használó számára kötelező. A bejegyzésnek tartalmaznia kell a használó nevét, az érkezés és távozás pontos időpontját, valamint az aláírást.  

2. A Jelenléti ív elmaradása a használati jog felfüggesztését vonhatja maga után.  

IV. Házirend és Biztonság

 A termet és az eszközöket megfelelő egészségi állapotban mindenki saját felelősségére használhatja.  
 
A helyiségbe belépni kizárólag tiszta váltócipőben és megfelelő sportruházatban szabad.  

 Az eszközök használata után a gépek fertőtlenítése az erre kijelölt szerekkel kötelező.  
 
Rendrakási kötelezettség: A használó köteles az eszközöket (súlyzók, tárcsák, egyéb kiegészítők) használat után az eredeti tárolási helyükre visszahelyezni.  
 
Az utolsó távozó köteles meggyőződni az ablakok zártságáról, a világítás lekapcsolásáról és az ajtók kulccsal történő bezárásáról.  

A kondicionáló termet 16. életévét be nem töltött kiskorú gyermek kizárólag felnőtt felügyelete mellett használhatja.

V. Felelősség és Szankciók

1. A berendezések nem rendeltetésszerű használatából eredő károkért a használó teljes körű anyagi felelősséggel tartozik.  

2. Kulcs elvesztése: A használó köteles a kapott kulcsot gondosan őrizni. Elvesztése esetén a használó köteles az aktuális kulcsmásolási díjat az Önkormányzat részére megtéríteni.  

3. Rendrakás elmaradása: Amennyiben a használó a rendrakási kötelezettségének (IV. pont) nem tesz eleget, a Fenntartó vagy a Közművelődési munkatárs első alkalommal írásbeli vagy szóbeli figyelmeztetésben részesíti. Ismételt mulasztás esetén a Fenntartó a használati jogot visszavonja és a kulcs leadására kötelezi az érintettet.

4. Súlyos szabályszegés: A kulcs harmadik félnek történő átadása a használati jog azonnali és végleges megvonását eredményezi.  

5. Az esetleges meghibásodásokról az észlelő köteles haladéktalanul a fenntartót értesíteni.


Záradék:

Elfogadta Balatonudvari Község Önkormányzata Képviselő-testülete a ……………… számú határozatával.

Kihirdetve: ……………..




Polgármesteri Hivatal elérhetősége:
06-87-449-266, vagy igazgatas@balatonudvari.hu 

Fenntartó önkormányzat részéről Sötét György polgármester elérhetősége:

+36 30 520 9014

Nagy Klaudia közművelődési munkatárs elérhetősége:

+36 30 114 5422




1. számú függelék
MEGISMERÉSI NYILATKOZAT
ÉS
ÁTADÁS/ÁTVÉTELI JEGYZŐKÖNYV

A mai napon Balatonudvari Község Önkormányzata, Kérelmező részére két darab kulcsot adott át, melyek a Balatonudvari Kultúrház bejáratát és a konditerem ajtaját nyitják.
A kulcsokat másra átruházni szigorúan tilos! Elvesztése esetén átvevő Balatonudvari Község Önkormányzata részére a kulcsok aktuális másolási díját köteles haladéktalanul megfizetni. 
Átvevő továbbá vállalja, hogy a teremben elhelyezett jelenléti ívet vezeti, illetve amennyiben már nincs szüksége a kulcsokra, azonnal visszajuttatja átadó részére, azokat leadja Balatonudvari Község Önkormányzat Hivatalában.

	ÁTADÓ


	Név:
	Balatonudvari Község Önkormányzata

	Cím:
	8242 Balatonudvari, Ady Endre utca 16.

	Telefon:
	(87) 449-266

	Adószám:
	15734037-2-19

	ÁTVEVŐ


	Név:
	…………………………………………………………..

	Cím:
	…………………………………………………………..

	Telefon:
	…………………………………………………………..

	Email:
	…………………………………………………………..

	Szig.sz.:
	…………………………………………………………..



Átvevő aláírásával elismeri, hogy a szabályzatban leírtakat továbbá a fent említett kikötéseket és kötelességeket megismerte és azokat betartja, ennek tudatában a kulcsokat átveszi.

Balatonudvari, 20……. év …………… hó ………. nap.

	…………………………………..
	…………………………………..

	Balatonudvari Község Önkormányzata
Sötét György polgármester
	átvevő

